Hvorfor vælge kornfri hundefoder?
Det kan der være flere gode grunde til, og vi kigger på nogle af dem i dette afsnit. Den mest oplagte årsag er hvis hunden har en fødevareintolerance overfor kornprodukter, det kan være årsag til problemer som f.eks. at hunden klør sig meget, får irriteret hud, eller irritation i poter eller ører. Ved at skifte til kornfrit tørfoder kan man udelukke kornprodukter fra kosten (husk også at være opmærksom på indhold i godbidder osv.), og hvis det har en positiv effekt på problemerne, kan det være en indikation på at hunden har en intolerance. Så har man en hund med den slags udfordringer, kan man prøve kornfri tørfoder i en periode, og se om det gør en forskel for hunden. Her kan man med fordel også være opmærksom på om foderet indeholder majs eller ris, da det for nogle hunde kan give samme udfordringer som kornprodukter.